እስራኤል ናይ ጁባ ገንዘብ እናሃበት ካብ ሃገራ ክተዉጽኦም ትደሊ ካብ ሞንጎ ዘላ ኣፍሪቃዉያን ስደተኛታት፡ ሰብ ሓዳርን ህጻናትን ዝጸንሕሉ ዕድል ኣሎ። ካብዚ ሓሊፉ፡ እቲ ምምላስ ስደተኛታት ሰብኣዉን ወለንታዉን ብዝኾነ መገዲ'ዩ ክፍጸም'ዩ እያ ትብል። እንተኾነ ግና፡ ቃሎም ንቢቢሲ ዝሃቡ ስደተኛታት ኾኑ ተጣበቕቲ ሰብኣዊ መሰላት ነዚ ኣይቕበሉዎን፡ ኣይኣምኑዎን'ዉን። ናይ ነዊሕ እዋን'ኳ እንተዘይኾነ ህጻናትን ሰብ ሓዳርን ዝጸንሕሉ ዕድል ኣሎ'ኳ እንተተብሃለ እቲ ኻልእ ኣብ ሓደ ህሞት ናብ እተን ስደተኛታት ክቕበላ'የን ተባሂለን ዘለዋ ሃገራት ክሰዱዎ ስለዘይኽእሉ ቀስ ብቀስ እዮም ክሰጉዎ ዝደልዩ ይብል ሃይለ። "ኣብዚ ዉሳንኦም፡ መጀመርታ እቲ ዕቑባ ዘይሓተተ ግዳይ ክገብሩዎ ይደልዩ ኣለዉ። ንዝሓተተ'ዉን ይነጽጉዎ። ። እቲ ኣብ ዉልቃዊ ዋኒኑ ዝርከብ ዑቑባ ዝተኸልአ ሕብረተሰብ ከኣ ገዛ ክራይን ስራሕን ከምዘይረክብ ብምግባር ክገፉዎ'ዮም። እዚ'ዩ እቲ ዕጫና" ይብል። ኣስማይት ብወገና፡ ቆልዓ ሰበይቲኸ እንታይ እዮም ክገብሩዎም?
